smith's defiant 141 gives 26-run lead
అద్భుత శతకంతో యాషెస్‌ రికార్డులు బ్రేక్ చేసిన స్మిత్
తొలిసారిగా యాషెస్ సిరీస్‌ కెప్టెన్‌గా వ్యవహరిస్తోన్న స్టీవ్ స్మిత్.. 114 ఏళ్ల యాషెస్ రికార్డులను తిరగ రాశాడు.
TNN | Updated:
Nov 25, 2017, 11:56AM IST
యాషెస్ సిరీస్ తొలి టెస్టులో ఆస్ట్రేలియా కెప్టెన్ స్టీవ్ స్మిత్ అదరగొట్టాడు. కెప్టెన్ హోదాలో మొదటి యాషెస్ మ్యాచ్ ఆడుతున్న స్మిత్ అజేయ శతకంతో ఆసీస్&zwnj;ను ఆదుకున్నాడు. 76 పరుగులకే నాలుగు కీలక వికెట్లు కోల్పోయి కష్టాల్లో ఉన్న ఆసీస్&zwnj;ను అద్భుత పోరాటంతో ఆధిక్యంలో నిలిపాడు. షాన్ మార్ష్&zwnj;(51) తో కలిసి ఐదో వికెట్&zwnj;కు 99 పరుగులో జోడించిన స్మిత్.. ఇంగ్లాండ్ బౌలర్లను నిలువరించాడు. రెండో రోజు ఆటముగిసే సమయానికి ఆసీస్ 4 వికెట్ల నష్టానికి 165 రన్స్ చేయగా... మూడో రోజు అర్ధ శతకం సాధించిన అనంతరం మార్ష్ పెవిలియన్ చేరాడు.
ఏడేళ్ల తర్వాత టెస్టు క్రికెట్లోకి అడుగుపెట్టిన టిమ్ పెయిన్ 13 పరుగులకే వెనుదిరిగి నిరాశపరిచాడు. స్టార్క్ కూడా 6 పరుగులకే అవుటైనా.. తర్వాత క్రీజులోకి వచ్చిన ప్యాట్ కమిన్స్ (42) స్మిత్&zwnj;కు చక్కటి సహకారం అందించాడు. అతడి అండతో స్కోరు బోర్డును ముందుకు నడిపిన స్మిత్.. 261 బంతుల్లో సెంచరీ సాధించాడు. చివరి వరుస బ్యాట్స్&zwnj;మెన్&zwnj;తో కలిసి ఆసీస్&zwnj;కు 26 పరుగుల ఆధిక్యం కట్టబెట్టాడు. 326 బంతుల్లో 141 పరుగులతో నాటౌట్&zwnj;గా నిలిచాడు. తద్వారా టెస్టుల్లో తనెంత స్పెషల్ ఆటగాడో చాటి చెప్పాడు.
బ్రిస్బేన్ టెస్టు తొలి ఇన్నింగ్స్&zwnj;లో ఇంగ్లాండ్ 302 పరుగులకు ఆలౌట్ అయ్యింది. స్మిత్ రాణించడంతో ఆసీస్ 328 పరుగులు చేసింది. యాషెస్&zwnj; సిరీస్&zwnj;కు తొలిసారి కెప్టెన్&zwnj;గా వ్యవహరిస్తూ అజేయ సెంచరీ సాధించడంతోపాటు ఎక్కువ పరుగులు చేసిన ఆటగాడిగా స్మిత్ రికార్డు నెలకొల్పాడు. 114 ఏళ్ల యాషెస్ రికార్డులను స్టీవ్ తిరగరాశాడు.
CENTURY for Steve Smith, his first of the #Ashes summer! What a match we have on our hands in Brisbane! pic.twitter.com/KS8Nok51bd
&mdash; Cricket Network (@CricketNetwork) November 25, 2017
స్మిత్ ఓపికగా ఆడుతూ.. ఆసీస్&zwnj;ను ఆదుకున్న వైనం క్రికెట్ ఫ్యాన్స్&zwnj;ను ఆకట్టుకుంది. కోల్&zwnj;కతా టెస్టు రెండో ఇన్నింగ్స్&zwnj;లో ఓవైపు వికెట్లు పడుతున్నా.. టీమిండియా కెప్టెన్ విరాట్ కోహ్లి దూకుడుగా ఆడి సెంచరీ బాదిన సంగతి తెలిసిందే. అద్భుతమైన ఆటతీరుతో ఒత్తిడిలో ఉన్న భారత్&zwnj;ను కోహ్లి మెరుగైన స్థితిలో నిలిపాడు. చివరి రోజు లంచ్ తర్వాత లంక తీవ్ర ఒత్తిడికి గురై ఓటమి అంచుకు చేరిందంటే.. దానికి బౌలర్ల ప్రదర్శన, విరాట్ ఇన్నింగ్సే ప్రధాన కారణం. కోహ్లి, స్మిత్ లాంటి ఆటగాళ్లు తమ అద్భుత బ్యాటింగ్&zwnj;తో మ్యాచ్ స్వరూపాన్నే మార్చేయగలమని మరోసారి నిరూపించారు.